Елин Пелин
Къде?

chitanka.info

Къде, къде с вик жален,

о, жерави, летите

в небесни синини?

— Към южните страни!

А ти с такава грижа

къде се стягаш, мила

ти, ластовичке лека?

— Към Африка далека!

Ти, щърко дългокраки,

за где се готвиш ти?

— И аз на юг, там, гдето

реката Нил блести!

А ти, дете, къде така

си рано подранило?

— Отивам да се уча

в училището мило!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.